
1. PREDMET POZIVA I OPĆE INFORMACIJE

1.1. Zakonska osnova

Na postupak objavljivanja i provedbe Poziva za predlaganje programa javnih potreba u kulturi Općine Bistra za 2024. godinu (u daljnjem tekstu: Poziv) primjenjuju se odgovarajuće odredbe Zakona o kulturnim vijećima i financiranju javnih potreba u kulturi („Narodne novine“ br. 83/22), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21) i Pravilnika o financiranju programa javnih potreba u kulturi Općine Bistra („KLASA: 022-01/23-01/48, URBROJ: 238-2-03-23-01 od 25. rujna 2023.).

1.2. Provedba Poziva

Za administrativne, organizacijske i druge poslove i aktivnosti u provedbi ovog Poziva nadležan je Jedinstveni upravni odjel Općine Bistra, odsjek za razvoj i društvene djelatnosti (u daljnjem tekstu: Upravni odjel)

1.3. Ciljevi i opis Poziva

Opći ciljevi Poziva:
1. Institucionalno osnažiti udruge u području kulture te potaknuti njihove programe, projekte i aktivnosti
2. Poticanje raznovrsnosti i kvalitete kulturne ponude na području općine Bistra
3. Poticanje ravnomjernog razvoja kulturnih djelatnosti i ponude kulturnih programa na području općine Bistra
4. Očuvanje kulturne baštine Općine Bistra
5. Poticanje daljnjeg razvoja kapaciteta udruga kulture iz općine Bistra
6. Izgradnja, održavanje, obnavljanje i opremanje objekata u kojima se obavljaju kulturne      djelatnosti 

Specifični ciljevi Poziva:
Institucionalnim osnaživanjem udruga u području kulture osigurati trajnost i stabilnost rada te potaknuti programe, projekte i aktivnosti udruga koji pridonose promicanju kulture, očuvanju kulturnog identiteta općine Bistra, poticanju kulturnog i umjetničkog stvaralaštva, uključivanju mladih, volontera i svih mještana Općine Bistra.
1. Promicanje kulturnog i umjetničkog stvaralaštva
2. Poticanje i njegovanje tradicijske kulture, razvitka kulturno umjetničkog amaterizma te manifestacija na području kulturno umjetničkog amaterizma, koja će pridonijeti razvitku i promicanju kulturnog života i promocji Općine Bistra
3. Međunarodnoj kulturnoj suradnji
4. Očuvanju tradicijske kulture općine Bistra i razvoju kulturno umjetničkog amaterizma 
5. Poticanje glazbenog stvaralaštva i scenskih umjetnosti, lilkovne umjetnost i kulture mladih i sl.

Po ovom pozivu neće se financirati redovita djelatnost prijavitelja, već samo programi namijenjeni široj javnosti, koji doprinose ostvarenju općih i specifičnih ciljeva Poziva.




1.4. Područja Poziva

Prijedlozi programa po ovom Pozivu mogu se podnositi u okviru sljedećih djelatnosti:

1. manifestacije udruga u kulturi
2. manifestacije likovne djelatnosti, kazališne, muzejsko-galerijske, nakladničke,  glazbeno-multimedijalne i arhivske djelatnosti
3. manifestacije koje promiču kulturu mladih
4. međunarodne kulturne suradnje
5. kulturno-umjetnički smsterizsm
6. zaštite i očuvanja baštine, ulturnih dobara

1.5. Opis problema čijim se rješavanjem želi doprinijeti ovim Pozivom

Općina Bistra ima bogatu kulturnu baštinu i tradiciju bavljenja kulturnim amaterizmom, prvenstveno kroz KUD Bistra i druge udruge u kulturi. Projekt obnova zgrade stare škole i kulturno turistička revitalizacija Ekomuzej Bistra, važan je segmetn u području razvoja kulture i očuvanja tradicije s koljena na koljeno.

U lokalnoj zajednici (lokalna samouprava) građani kroz različite organizacijske oblike i načine (kroz udruge) i na vlastitu odgovornost samostalno uređuju određene javne poslove i upravljanje njima. Osnivaju se radi zadovoljenja potreba stanovništva na lokalnoj razini, a osobito u području kulture, sporta, tehničke kulture, edukacijskih aktivnosti, zaštite zdravlja, zaštite okoliša i drugih društvenih aktivnosti.
Općina Bistra jedinica je lokalne samouprave koja zadovoljenje potreba svog stanovništva rješava većinom vlastitim resursima, međutim dio potreba lokalnog stanovništva nastoji zadovoljiti upravo u suradnji s mještanima Općine Bistra organiziranim u udruge i druge oblike organiziranja, dajući im na raspolaganje dio javnih prihoda Općine Bistra za provođenje aktivnosti koje će pomoći razvoju Općine Bistra i povećanju kvalitete življenja svih njezinih građana.

Suradnja s udrugama u provedbi javnih politika najčešće se očituje kroz različite oblike financijske i nefinancijske podrške koje Općina Bistra pruža programima i projektima od interesa za opće dobro. Ta vrsta međusektorske suradnje ima veliki potencijal za generiranje brojnih pozitivnih promjena i stvaranje prijeko potrebnih sinergija za održiv društveni i gospodarski razvoj.

1.6. Planirani iznosi i ukupna vrijednost Poziva

Financijska sredstva u okviru ovog Poziva raspoloživa su u iznosu od 27.000,00 eura, a planira se financirati do 8 programa.

Financiraju se programi/projekti od najnižeg iznosa od 250,00 eura do najvišeg iznosa do 16.000,00 eura, 
Financijska potpora dodijeljena u okviru Poziva za predlaganje programa javnih potreba u kulturi Općine Bistra u pravilu predstavlja udio u financiranju provedbe programa. Prijavitelji su dužni osigurati sufinanciranje provedbe programa vlastitim ili sredstvima iz drugih izvora.


2. KRITERIJI PRIHVATLJIVOSTI

2.1. Prihvatljivi prijavitelji

Pravo podnošenja prijava po ovom Pozivu imaju:

udruge i druge organizacije civilnog društva koje su se svojim statutima opredijelile za obavljanje djelatnosti u kulturi, čija temeljna svrha nije stjecanje dobiti (neprofitne organizacije) te koje svojim djelovanjem promiču uvjerenja i ciljeve koji nisu u suprotnosti s Ustavom i zakonom.

Pravo podnošenja prijava po ovom Pozivu nemaju:

· udruge i druge organizacije civilnog društva koje nisu upisane u Registar udruga i koje nisu upisane u Registar neprofitnih organizacija
· udruge koje nisu uskladile svoje statute s odredbama Zakona o udrugama („Narodne Novine“ 74/14)
· organizacije koje nisu podmirile sva porezna i druga obavezna davanja u skladu s nacionalnim zakonodavstvom
· korisnici koji nisu namjenski utrošili dodijeljene potpore Općine Bistra i/ili nisu dostavili financijsko izvješće o namjenskom korištenju dodijeljenih potpora, ukoliko su ih ostvarili u ranijim razdobljima,
· korisnici koji tijekom tekuće ili prethodne godine nisu realizirali program za koji im je dodijeljena financijska potpora u okviru Programa javnih potreba u kulturi Općine Bistra

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju.

Iz postupka odabira u bilo kojoj fazi također će se isključiti prijavitelji kod kojih je nakon predaje prijave nastupila promjena u organizacijskoj strukturi, kapacitetima ili drugim okolnostima koje onemogućavaju realizaciju predloženog programa na način i u planiranom i opisanom u prijavi.

Prijavitelj može podnijeti jednu prijavu za financijsku podršku jednog programa/projekta na razdoblje provedbe do 31.12.2024. godine, s pripadajućim troškovima za redovan rad udruge.

Ista udruga može biti partner na više programa/projekata unutar definiranih područja u članku 3. Poziva.
Provođenje Programa u partnerstvu nije obvezno. U slučaju prijava u partnerstvu jedna udruga je nositelj prijave i podnosi Izjavu o partnerstvu u skladu s čl. 16. Uredbe.








2.2. Prihvatljivi partneri u provedbi

Prijavitelji mogu realizirati program samostalno ili u partnerstvu.
Ako se program realizira u partnerstvu, partner mora udovoljavati svim uvjetima prihvatljivosti navedenim pod točkom 2.1. ovih Uputa.

Partnerstvo u provedbi predloženog programa dokazuje se Izjavom o partnerstvu, potpisanom i ovjerenom od strane osobe ovlaštene za zastupanje organizacije prijavitelja svakog partnera. Obrazac Izjava o partnerstvu objavljena je na web stranicama (www.bistra.hr) i čini sastavni dio dokumentacije ovog Poziva.

Partnerstvo u smislu ovog Poziva podrazumijeva aktivno sudjelovanje u provedbi programa. Uloga i aktivnosti partnera u realizaciji programa moraju biti jasno utvrđene i opisane u obrascu Izjave o partnerstvu.
Partnerstvom se neće smatrati davanje prostora na korištenje bez naknade, tehnička pomoć u organizaciji ili slične tehničke uloge u provedbi dijela aktivnosti.
Prijavitelj mora dokazati da uključivanje organizacije partnera donosi dodanu vrijednost provedbi programa te da se aktivnosti programa bez uključivanja partnerske organizacije ne bi mogle provesti na planiranoj razini kvalitete.
Prijavitelj može istovremeno biti partner u drugoj prijavi.

2.3. Prihvatljive aktivnosti i lokacija

Prihvatljivim aktivnostima smatraju se svrsishodne aktivnosti u realizaciji programa unutar utvrđenih područja Poziva (1.4.).

Prihvatljive aktivnosti projekta:
· organizacija izložbi, koncerata, tribina, filmskih i kazališnih predstava, natjecanja
· organizacija susreta i razmjena u cilju poticanja kulturnog i umjetničkog amaterizma,
· organizacija smotri folklora, nabava nošnji, glazbala,
· organizacija radionica i raznih tečajeva,
· usluge usmjerene na podizanje kvalitete i kulture življenja,
· suradnja s lokalnim institucijama,
· edukacija putem tečajeva, seminara, stručnih predavanja, razmjene iskustava te drugih oblika
· očuvanje, prenošenje i/ili prezentacija nematerijalnog kulturnog dobra
· istraživanje i/ili dokumentiranje nematerijalnog kulturnog dobra.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva poziva, a koje nisu navedene, također uzeti u obzir za financiranje.
Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sljedeće vrste aktivnosti nisu prihvatljive za financiranje:
· aktivnosti koje se odnose isključivo ili većinski na pojedinačno financiranje sudjelovanja članova
· udruge na seminarima, konferencijama i kongresima,
· aktivnosti koje se odnose isključivo ili većinski na pojedinačne stipendije za studije ili radionice,
· aktivnosti koje se odnose isključivo na razvoj strategija, planove i druge slične dokumente,
· aktivnosti koje se tiču isključivo pravne zaštite,
· aktivnosti koje se sastoje isključivo od istraživačkih akcija,
· aktivnosti koje se odnose na osnivanje privatne tvrtke.

U skladu s općim ciljevima poziva, glavne aktivnosti, tj. aktivnosti ponude kulturnih programa, moraju se odvijati na području Općine Bistra, iznimno u cilju prmocije bistranske baštine i tradicije može se odobriti organizacija manifestacije, promocije, predavanja, gostovanja i sl. Izvan teritorijalnih granica općine Bistra.

2.4. Prihvatljiv broj prijava programa

Prijavitelj može podnijeti jednu prijavu za financijsku podršku jednog programa/projekta na razdoblje provedbe do 31.12.2024. godine. sa pripadajućim troškovima za redovan rad udruge.

2.5. Prihvatljivi troškovi provedbe programa

Prihvatljivim troškovima smatraju se:
· isključivo troškovi neophodni za provedbu programa, odnosno troškovi bez čijeg podmirenja ne bi bilo moguće realizirati program
· neposredno povezani s provedbom programa
· navedeni u ukupno predviđenom proračunu programa u prijavnom obrascu
· obrazloženi u tekstualnom dijelu prijavnog obrasca
· nastali od strane korisnika i u razdoblju provedbe programa
· računovodstveno evidentirani kod korisnika
· u skladu sa zahtjevima racionalnog financijskog upravljanja, sukladno načelima ekonomičnosti i učinkovitosti
· utemeljeni na realnoj cijeni

2.5.1. Pregled osnovnih vrsta troškova koji su prihvatljivi u okviru Poziva:

Troškove izvođenja programa potrebno je u proračunu u prijavnici detaljno razraditi i specificirati.
Svaki pojedini trošak naveden u proračunu potrebno je obrazložiti i objasniti njegovu neophodnost za realizaciju programa.
Prilikom ocjene kvalitete programa ocjenjuje se ekonomičnost i opravdanost ukupnog proračuna i njegovih pojedinačnih troškova u odnosu na planirane i opisane aktivnosti.

Vrsta prihvatljivih troškova u realizaciji programskih aktivnosti u kulturi iz  Točke 1.4. Uputa za prijavitelje):
· nabava materijala neophodnog za realizaciju programa
· troškovi prijevoza i/ili javnog prijevoza
· troškovi tiskanja (programskih knjižica, letaka, plakata i sl.)
· troškovi medijskog oglašavanja i promidžbe
· najam prostora za izvođenje programa
· najam tehničke i druge opreme potrebne za realizaciju programa
· honorari i autorski honorari
· troškovi naknade za autorska prava
· usluge telekomunikacija isključivo za višednevne međunarodne programe

· troškovi smještaja i prehrane isključivo za višednevne međunarodne programe osim u slučajevima kada se pokaže opravdanim i kada se kroz pregovaranje sa Općinom ovaj trošak može priznati kako prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima
· nabava opreme, instrumenata, knjižne i muzejske građe te ostale dugotrajne imovine s isključivom svrhom njenog korištenja u organizaciji i produkciji kulturnih programa
· troškovi nabave /obnove izvornih narodnih nošnji i rekvizita/instrumenata ili troškovi stručno vođene rekonstrukcije izvornih narodnih nošnji i rekvizita
· ostali neophodni troškovi neposredno povezani s provedbom programa i detaljno obrazloženi u obrascu prijavnice

2.6. Neprihvatljivi troškovi

Neprihvatljivim troškovima smatraju se:
· troškovi koji su nastali prije početka provedbe programa
· dugovi i stavke za pokrivanje gubitaka ili dugova i dospjele kamate
· troškovi koji nisu navedeni u obrascu prijavnice u dijelu proračuna
· troškovi alkoholnih pića, sokova te reprezentacije općenito
· stavke koje se već financiraju iz javnih izvora;
· gubici na tečajnim razlikama;
· zajmovi trećim stranama;
· troškovi smještaja (osim u slučaju višednevnih i međunarodnih programa ili u drugim iznimnim slučajevima kada se kroz pregovaranje s Općinom ti troškovi ili njihov dio može priznati kako prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima).
· troškovi koji su već pokriveni iz drugih izvora financiranja
· ostali troškovi koji nisu neposredno povezani s provedbom programa i/ili nisu neophodni za provedbu programa

2.7. Zabrana dvostrukog financiranja

Po ovom Pozivu ne smiju se prijavljivati programi za čiju cjelovitu provedbu su prijavitelji već dobili sredstava iz drugih javnih izvora. U slučaju da se ustanovi dvostruko financiranje programa, prijavitelj će morati vratiti sva primljena sredstva.


2.8. Datum objave Poziva i rok za podnošenje prijava

Poziv za predlaganje programa javnih potreba u kulturi Općine Bistra za 2024. godinu objavljen je 30. rujna 2023. godine na službenim internet stranicama Općine (www.bistra.hr).


Krajnji rok za podnošenje prijava po Pozivu je 31. listopad 2023. godine.









3. POSTUPAK PRIJAVE

Obrazac prijavnice objavljen na internet stranici općine www.bistra.hr.

Sva dokumentacija se šalje putem elektorničke pošte na opcina-bistra@bistra.hr .

Samo se obrazac prijave dostavlja ispisan i ovjeren od strane ovlaštene osobe.

Na prijavnici može biti prijavljen samo jedan program/projekt.


Prijaviteljima neće biti omogućena naknadna dostava obvezne popratne dokumentacije.


3.1. Popis obvezne i popratne dokumentacije

	Natječajna dokumentacija

	Obrazac prijavni – opis programa ili projekta

	Obrazac proračuna programa ili projekta

	Obrazac izjave o nepostojanju dvostrukog financiranja

	Obrazac izjave o partnerstvu

	Obrazac privole korisnika

	Obrazac Izjave o nekažnjavanju

	Prilozi

	Dokaz o registraciji udruge – Izvadak iz registra udruga Republike Hrvatske, odnosno izvadak iz drugog odgovarajućeg registra u koji se upisuju druge pravne osobe kada su prihvatljivi prijavitelji (ili njegova
preslika) ne stariji od tri mjeseca

	Potvrda nadležne porezne uprave da nemaju dugovanja iz pozicija javnih dugovanja

	Dokaz o sufinanciranju programa ili projekta od jedinica lokalne ili područne regionalne samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranja) – ako je primjenjivo

	 Uvjerenje nadležnog suda (ne starije od šest mjeseci od dana raspisivanja javnog poziva) da se ne vodi  
  kazneni postupak protiv ovlaštene osobe za zastupanje prijavitelja i voditelja programa/projekta.


	
Financijsko izvješće za prethodno završeno razdoblje na propisanim obrascima Općine

	Financijsko izvješće za prethodno završeno razdoblje – ''Godišnji financijski izvještaj o primicima i izdacima'' (BIL-NPF i PR-RAS-NPF) predan FINI. (.pdf)





3.2. Rokovi i način predaje prijava

Nakon slanja prijave sa svim potrebnim dokumentaima elektroničkom poštom na opcina-bistra@bistra.hr , ovjereni Obrazac prijave dostavlja se poštom ili osobno na adresu:

	OPĆINA BISTRA

	     Bistranska 98

	10298 Bistra

	„POZIV ZA PREDLAGANJE PROGRAMA JAVNIH POTREBA U KULTURI"

	



Osobno se prijave dostavljaju u tajništvo Općine Bistra na adresu Bistranska 98, 10298 Bistra. Osobno dostavljene prijave uzet će se u obzir kao pravodobne ako budu zaprimljene u tajništvu Općine Bistra najkasnije do 31. listopada 2023. godine do 13:00 sati.
U obzir će se kako pravodobne uzeti prijave poslane poštom koje na omotnici budu naznačene poštanskim žigom zaključno s danom 31. listopad 2023. godine do 13:00 sati

Prijavu je potrebno poslati ili dostaviti u zatvorenoj omotnici, a na vanjskoj strani omotnice obavezno treba navesti:
1. naziv i adresu prijavitelja
2. naznaku „Poziv za predlaganje programa javnih potreba u kulturi – ne otvarati“

Prijave dostavljene na neki drugi način, dostavljene na drugu adresu ili nakon naznačenog roka za dostavu bit će odbačene.

Predajom prijave prijavitelj potvrđuje da se slaže s uvjetima natječaja i kriterijima za ocjenjivanje.

Prijaviteljima se preporučuje upotreba ekološki prihvatljivih materijala i racionalnost u korištenju resursa. Prijave nije potrebno uvezivati niti dostavljati u plastificiranim omotima, a prijavi priložiti samo obveznu popratnu dokumentaciju.

3.3. Dodatne informacije

3.3.1. Pitanja i odgovori

Dodatne informacije i upute za podnošenje prijava po ovom Pozivu mogu se zatražiti isključivo elektronskom poštom najkasnije 7 dana prije isteka roka za dostavu prijava na adresu elektroničke pošte: domagoj.ersek@bistra.hr

Općina Bistra nije obvezna davati odgovore ili pojašnjenja na pitanja pristigla nakon navedenog roka.
Odgovori na upite u najkraćem mogućem roku poslat će se izravno na adrese s kojih su poslani.
U svrhu osiguranja ravnopravnosti svih potencijalnih prijavitelja, Općina ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.


3.3.2. Izmjene i dopune Poziva

U slučaju da se Poziv i natječajna dokumentacija izmjene ili dopune prije krajnjeg roka za predaju prijava, sve izmjene i dopune bit će objavljene na službenim internet stranicama Općine Bistra  www.bistra.hr najkasnije 7 dana prije isteka roka za dostavu prijava.
U slučaju donošenja izmjena ili dopuna prijaviteljima koji su već predali prijavu po Pozivu bit će dana mogućnost da svoju prijavu po potrebi i u primjerenom roku dopune i/ili izmjene.
Prijavitelji su dužni poštovati sve izmjene ili dopune Poziva.






4. POSTUPAK ODABIRA

Postupak odabira prijava provodi se u sljedećim fazama:
1. Zaprimanje i evidencija prijava
2. Formalna provjera prijava
3. Stručno vrednovanje i ocjena
4. Odluka o odabiru


4.1. Zaprimanje i evidencija prijava

Prijave zaprima i evidentira Jedinstveni upravni odjel.
Svakoj prijavi dodjeljuje se Urudžbeni broj.

4.2. Formalna provjera prijava

Formalnu provjeru prijava provodi Povjerenstvo za administrativnu provjeru formalnih uvjeta poziva.
Formalna provjera prijava provodi se sukladno odredbama i prema obrascima utvrđenim Pravilnikom o financiranju programa javnih potreba u kulturi Općine Bistra („KLASA: 022-01/23-01/48, URBROJ: 238-2-03-23-01 od 25. rujna 2023.).

Formalna provjera sastoji se od administrativne provjere tijekom koje se utvrđuje je li:
· prijava podnesena u roku
· prijava podnesena elektroničkom poštom
· prijavitelj je ispunio sve obveze vezano za provedbu i dostavu financijskog izvješća za prethodnu godinu
· prijavitelj prihvatljiv sukladno odredbama iz točke 2.1. Uputa za prijavitelje
· odnosi li se predloženi program na jednu od područja Poziva za koje je Poziv raspisan
· je li prijavi priložena sva obvezna dokumentacija i navedeni prilozi (Točka 3.1. Upute)

Prijava	udovoljava	provjeri	formalnih	uvjeta	ukoliko	su	odgovori	na	sva	pitanja administrativne provjere i provjere prihvatljivosti „DA“.
Ukoliko je odgovor na jedno od pitanja administrativne provjere i provjere prihvatljivosti
„NE“, smatrat će se da prijava ne udovoljava formalnim uvjetima Poziva.

U daljnji postupak stručnog vrednovanja i ocjene upućuju se samo prijave koje udovoljavaju formalnim uvjetima Poziva.

Prijave za koje se utvrdi da ne udovoljavaju uvjetima formalne provjere bit će odbačene.
Po završetku formalne provjere prijava nadležni Upravni odjel pisanim putem će obavijestiti neuspješne prijavitelje o razlozima zbog kojih njihove prijave ne udovoljavaju uvjetima formalne provjere.

Dostava pisane obavijesti prijavitelju obavlja se slanjem poštom i/ili elektroničkim putem. Dostava poštom obavlja se slanjem pisane obavijesti preporučeno s povratnicom te se smatra obavljenom u trenutku kada je prijavitelj zaprimio pisanu obavijest, što se dokazuje potpisom na povratnici.
Dostava elektroničkim putem smatra se obavljenom kada je zaprimljena elektronička pošta s potvrdom („isporučeno/pročitano“).
U svrhu dokazivanja slanja dovoljno je da je obavijest uspješno poslana samo na jedan od navedenih načina. Kao datum zaprimanja obavijesti od kojeg teku svi daljnji rokovi uzima se datum dostave koji je nastupio prvi.
Ako se ponovljena pisana obavijest nije mogla dostaviti niti na jedan od opisanih načina u roku od deset dana od dana kad je po prvi put dostavljena na adresu elektroničke pošte i/ili adresu koju je prijavitelj naznačio u obrascu prijavnice, smatrat će se da je dostava obavljena protekom navedenog roka.

Obaveza je prijavitelja da u obrascu prijavnice navede adresu i adresu elektroničke pošte i/ili adresu koju je prijavitelj naznačio u obrascu prijavnice.

4.3. Stručno kvalitativno vrednovanje i ocjena prijava

Stručno kvalitativno vrednovanje i ocjenu prijava podnesenih po Pozivu provodi Kulturno vijeće Općine Bistra, a sukladno odredbama Zakona o kulturnim vijećima i financiranju javnih potreba u kulturi („Narodne novine“ br. 83/22).
Stručno kvalitativno vrednovanje i ocjena prijava provodi se isključivo na temelju programskih i financijskih podataka iznesenih u obrascu prijavnice te na temelju podataka iz popratne dokumentacije.
Stručno kvalitativno vrednovanje i ocjenu prijava Kulturno vijeće provodi sukladno Kriterijima za vrednovanje, ocjenu i odabir programa javnih potreba u kulturi Općine Bistra.
Kriteriji za vrednovanje, ocjenu i odabir programa javnih potreba u kulturi Općine Bistra objavljeni su na službenim web stranicama Županije zajedno s ovim Pozivom i čine sastavni dio dokumentacije Poziva.

4.4. Odluka o odabiru

Nakon provedenog postupka stručnog kvalitativnog vrednovanja i ocjene prijava, Kulturno vijeće Zaključkom utvrđuje popis programa čije se sufinanciranje predlaže s prijedlozima iznosa financijske potpore.
U popis programa čije se sufinanciranje predlaže uvrštavaju se prijedlozi programa prema ostvarenom broju bodova, polazeći od najvećeg broja, a ovisno o visini sredstava koja su u proračunu Općine Bistra planirana za financiranje javnih potreba u kulturi.
Na temelju prijedloga Kulturnog vijeća konačnu odluku o odabiru programa za sufinanciranje i dodjeli financijske potpore donosi Općinski načelnik. Odlukom o odabiru utvrđuje se popis prihvaćenih programa za sufinanciranje s iznosima financijske potpore, te popis odbijenih programa.
U popis programa prihvaćenih za sufinanciranje uvrštavaju se programi koji su udovoljili uvjetima formalne provjere, tijekom stručnog vrednovanja ostvarili dostatan broj bodova, a za čije financiranje postoje raspoloživa sredstva u proračunu Općine.

U popis odbijenih programa uvrštavaju se programi koji nisu udovoljili uvjetima formalne provjere i/ili koji su tijekom stručnog kvalitativnog vrednovanja i ocjene ostvarili ukupno manje od 60 % bodova.

U roku od osam radnih dana od dana donošenja Odluke o odabiru svi prijavitelji pisanim putem ili objavom na službenoj internetskoj stranici Općine Bistra će biti obaviješteni o tome je li njihov program prihvaćen za financiranje ili nije.




4.5. Mogućnost podnošenja prigovora

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, ponijeti prigovor.
Prigovor se može odnositi isključivo na postupak Poziva.
Prigovor se podnosi pisanim putem preporučenom poštom u roku od 8 dana od dana primitka predmetne obavijesti na adresu:

OPĆINA BISTRA
Bistranska 98
10298 Bistra

Prigovor može podnijeti isključivo osoba ovlaštena za zastupanje organizacije prijavitelja. Prigovor mora sadržavati sljedeće podatke: naziv prijavitelja podnositelja prigovora, naznaku akta protiv kojeg se podnosi prigovor, predmet prigovora, obrazloženje prigovora, žig i potpis osobe ovlaštene za zastupanje organizacije prijavitelja.
Prigovor koji je podnijela neovlaštena osoba, koji ne sadržava sve navedene podatke, koji je dostavljen izvan propisanog roka ili nije dostavljen na propisani način bit će odbačen.
Rješavanje o podnesenim prigovorima provodi Povjerenstvo koje imenuje načelnik, sukladno članku 20. Pravilnika o financiranju programa javnih potreba u kulturi Općine Bistra. Povjerenstvo donosi odluku o prigovoru u roku od 8 radnih dana od dana primitka prigovora.
Postupak odlučivanja o prigovorima ne odgađa izvršenje Odluke o odabiru, niti daljnju provedbu natječajnog postupka.

4.6. Naknadni uvid u ocjenu kvalitete prijavljenog programa

Prijaviteljima čiji programi nisu odabrani za financiranje može se na njihov zahtjev omogućiti uvid u dokumentaciju o provedenom postupku kvalitativnog vrednovanja i ocjene njihove prijave.
Zahtjev za naknadnim uvidom dostavlja se pisanim putem preporučenom poštom u roku od 8 dana od dana primitka pisne obavijesti o neprihvaćanju programa na istu adresu.

Zahtjev može podnijeti isključivo osoba ovlaštena za zastupanje organizacije prijavitelja. Zahtjev mora sadržavati sljedeće podatke: naziv prijavitelja, naziv prijavljenog programa za koji se traži uvid, ovjeru i potpis osobe ovlaštene za zastupanje organizacije prijavitelja.
Nadležni Upravni odjel dužan je u roku od 8 radih dana od dana primitka zahtjeva prijavitelju dati na uvid dokumentaciju o provedenom postupku kvalitativnog vrednovanja i ocjene prijave. Prijavitelju se na uvid može dati samo dokumentacija koja se odnosi na njegovu prijavu.
Zahtjev za naknadnim uvidom u ocjenu kvalitete prijavljenog programa ne smatra se prigovorom.


5. NAČIN I UVJETI FINANCIRANJA ODABRANIH PROGRAMA

5.1. Postupak ugovaranja – dodatna dokumentacija i provjera

Po donošenju Odluke o odabiru Općina i odabrani prijavitelji sklapaju Ugovor o sufinanciranju provedbe programa. Ugovor se zaključuje najkasnije 30 dana od dana donošenja Odluke o odabiru.

5.1.1. Dodatna provjera odabranih prijavitelja
Prije sklapanja Ugovora o financiranju Općina će za sve odabrane prijavitelje izvršiti provjeru kako bi se utvrdilo:
· jesu li podmirili sve obveze i/ili dugovanja prema Općini Bistra
· ukoliko je primjenjivo, je li udruga korisnika provela usklađenje statuta sa Zakonom o udrugama („Narodne Novine“ broj 74/14, 70/17 i 98/19).

Općina neće zaključiti ugovore s prijaviteljima koji ne dostave dokumentaciju navedenu u Uputi i/ili ne udovolje stručno kvalitetnom vrednovanju i ocjeni prijave te ne dostave propisana financijska izvješća.

5.2. Ugovor o sufinanciranju

Potpisivanjem Ugovora (Obrazac) odabrani prijavitelji postaju korisnici financijske potpore. Korisnik financijske potpore Ugovorom se utvrđuje kao isključivo odgovoran za provedu sufinanciranog programa. Korisnik je dužan provesti program na način opisan u obrascu prijavnice, koji se smatra sastavnim dijelom ugovora.

Ugovorom o sufinanciranju utvrđuje se:
· iznos do kojeg Općina preuzima obvezu sufinanciranja
· način i rok isplate financijske potpore
· način podnošenja izvješća o utrošenim sredstvima od strane korisnika
· nemogućnost povećanja utvrđenog iznosa financijske potpore
· uvjete i načine odobravanja izmjena i dopuna ugovora
· način provedbe nadzora i kontrole namjenskog korištenja sredstava na licu mjesta korisnika
· obveze i način označavanja vizualnog identiteta Općine
· uvjeti pod kojima je korisnik dužan izvršiti povrat sredstava u proračun Općine

Korisnik financijske potpore prihvaća da financijska sredstva dobivena iz proračuna Općine ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekata. 
Obrasci ugovora o sufinanciranju, izjave o nepostojanju dvostrukog financiranja i obrasci za podnošenje izvješća o namjenskom korištenju sredstava objavljeni su na web stranicama Općine zajedno s ovim Pozivom i čine sastavni dio dokumentacije Poziva.


Korisnik financijskih sredstava, čiji je program odobren za financiranje zaključuje Ugovor sa Općinom Bistra. 

Sredstva osigurana u Proračunu Općine Bistra, sukladno raspodjeli utvrđenoj Programom, doznačuju se na račun korisnika u rokovima i na način utvrđen Ugovorom o korištenju sredstava za provedbu Programa javnih potreba u kulturi Općine Bistra, koji Općina Bistra sklapa s korisnicima.

Ovisno o specifičnosti programa, ugovorom se utvrđuje vrijeme realizacije programa, visina odobrenih sredstava s dinamikom isplate, obveza podnošenja izvješća o izvršenju programa 
te obveza korisnika sredstava da u slučaju nastanka objektivnih smetnji ili drugih teškoća koje onemogućuju izvršenje programa o tome obavijesti Upravni odjel.

U slučaju nastanka objektivnih smetnji ili drugih teškoća koje onemogućuju izvršenje programa, nadležni odjel će u dogovoru s Korisnikom sredstava provesti postupak za promjenu ugovorenih obveza

Nakon potpisanog ugovora između Općine Bistra i korisnika sredstava, potrebno je popuniti Zahtjev za isplatu sredstava (Obrazac) i poslati/dostaviti na istu adresu. 

5.3. Praćenje provedbe programa i namjenskog korištenja sredstava

Korisnik je dužan voditi preciznu evidenciju svih računa nastalih tijekom provedbe programa. U roku od mjesec dana nakon završetka provedbe programa, a najkasnije do 28.02. naredne godine korisnik je dužan nadležnom Upravnom odjelu dostaviti dokumentirano programsko i financijsko izvješće o namjenskom korištenju sredstava. Izvješće se podnosi na obrascu koji je sastavni dio ugovora o sufinanciranju.

Sredstva osigurana u Proračunu Općine Bistra, sukladno raspodjeli utvrđenoj Programom, doznačuju se na račun korisnika u rokovima i na način utvrđen Ugovorom o korištenju sredstava za provedbu Programa javnih potreba u kulturi Općine Bistra, koji Općina Bistra sklapa s korisnicima.

Ovisno o specifičnosti programa, ugovorom se utvrđuje vrijeme realizacije programa, visina odobrenih sredstava s dinamikom isplate, obveza podnošenja izvješća o izvršenju programa te obveza korisnika sredstava da u slučaju nastanka objektivnih smetnji ili drugih teškoća koje onemogućuju izvršenje programa o tome obavijesti nadležni Upravni odjel.

U slučaju nastanka objektivnih smetnji ili drugih teškoća koje onemogućuju izvršenje programa, nadležni Upravni odjel koji će u dogovoru s Korisnikom sredstava provesti postupak za promjenu ugovorenih obveza.

O ostvarenju programa i utrošenim sredstvima korisnici su dužni podnijeti izvješće nadležnom Upravnom odjelu koji provodi kontrolu izvršenja programa, u roku određenom ugovorom.
Financijsko Izvješće (Obrazac) treba sadržavati:
· opis izvršenog programa (detaljno opisno izvješće sa dokazima o izvršenju programa: novinske, radijske, televizijske i druge objave);
· financijski pregled ukupnih sredstava utrošenih za izvršenje programa koji se dostavlja na obrascu i sadrži:
· za bezgotovinska plaćanja - preslike transakcijskog računa koje glase na korisnika sredstava te pripadajući izvadak
· za gotovinska plaćanja - preslike fiskalnog računa koje glase na korisnika sredstava te preslike isplatnica i blagajničkih izvješća
· ostalu dokumentaciju - putni nalozi s pripadajućim prilozima,	dokumenti temeljem kojih su obavljana plaćanja (ugovori, sporazumi, obračuni honorara i sl.)

Ako Korisnik sredstava u ugovorenom roku ne podnese Izvještaj o izvršenju programa ili se na osnovi dostavljenog izvješća i uvida u dokumentaciju utvrdi da program nije izvršen u skladu s odredbama ugovora, korisnik sredstava obvezan je vratiti primljena sredstva u roku od 30 dana od primitka pisane obavijesti nadležnog odjela o potrebi vraćanja primljenih sredstava.

Zakašnjele, nepotpune ili na drugi način podnesene prijave, koje nisu u skladu s uvjetima ovog Javnog poziva i Uputama za prijavitelje neće se razmatrati.

Općina Bistra može pisanim putem od korisnika potraživati dodatna pojašnjenja ili dopune podnesenom izvješću. Korisnik je dužan dostaviti tražene dopune ili pojašnjenja u roku od 15 dana od dana primitka pisanog zahtjeva Općine.

Općina ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Općine predočiti sve račune, računovodstvenu dokumentaciju i ostale prateće dokumente relevantne za financiranje programa. Kontrolu na licu mjesta kod korisnika Općina može obaviti tijekom provedbe ili unutar godinu dana nakon završetka provedbe programa.

5.4. Vidljivost programa i obveza isticanja vizualnog identiteta Općine

Korisnik je dužan u svim obavijestima prema krajnjim korisnicima programa i u svim kontaktima s medijima navesti da je program sufinanciran sredstvima Općine Bistra.
Korisnik je dužan u svim materijalima nastalim u sklopu provedbe programa istaknuti vizualni identitet Općine.


6. DOKUMENTACIJA, PRIJAVNI OBRASCI I PRILOZI

Na službenim internetskim stranicama Općine objavljeni su sljedeći dokumenti koji čine sastavni dokumentacije Poziva za predlaganje javnih potreba u kulturi Općine Bistra za 2024. godinu:

· Tekst Poziva
· Upute za prijavitelje s kriterijima za vrednovanje, ocjenu i odabir programa
· Obrazac prijave – opis programa
· Obrazac proračuna
· Obrazac Izjave o nepostojanju dvostrukog financiranja
· Obrazac Izjave o partnerstvu
· Obrazac za privolu korisnika
· Izjava o nekažnjavanju
· Obrazac zahtjeva za isplatu sredstava
· Obrazac financijskog izvještaja provedbe programa opisni i proračun
· Obrazac dodjele društvenog prostora na korištenje


7. INDIKATIVNI KALENDAR PROVEDBE NATJEČAJNOG POSTUPKA


	Faza natječajnog postupka
	Okvirni datum

	Objava Poziva
	29.9.2023.

	Rok za dostavu prijava
	31.10.2023.

	Rok za provedbu formalne provjere zaprimljenih prijava
	30 dana od roka za dostavu prijava

	Rok za objavu Odluke o odabiru
	60 dana od roka za dostavu prijava

	Rok za potpisivanje ugovora
	30 dana od dana donošenja Odluke o odabiru





8. ZAŠTITA OSOBNIH PODATAKA

Općina u svojem radu u svrhu zaštite podataka primjenjuje sve važeće međunarodne, europske i nacionalne propise, a osobito Uredbu (EU) 2016/679 Europskog parlamenta i vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka.

Prijava na ovaj Poziv i podnošenje svih podataka u prijavnom obrascu i obveznoj popratnoj dokumentaciji je dobrovoljno.

Prijavom na Poziv prijavitelji daju privolu da se podaci navedeni u obrascu prijavnice i obveznoj popratnoj dokumentaciji obrađuju u svrhu provedbe natječajnog postupka Poziva te u svrhu promidžbenih i izvještajnih aktivnosti Općine.
Gore navedene svrhe (provedba natječajnog postupka te promidžbene i izvještajne aktivnosti Općine) podrazumijevaju opće radnje u postupku provedbe javnih natječaja, a osobito javne objave informacija o rezultatima natječaja, izradu zakonom i ostalim aktima propisanih izvješća o radu Općine, a osobito izvješća o radu upravnih tijela Općine, izvješća o izvršenju proračuna, javne objave podataka o dodijeljenim donacijama, izvješća o financiranju projekata i programa javnih potreba u kulturi Republike Hrvatske.

Općina neće otkriti ili ustupiti podatke trećim osobama, osim u granicama koje određuju gore navedene svrhe.


9. POJMOVI

Pojedini pojmovi koji se koriste u Uputama za prijavitelje i ostaloj dokumentaciji Poziva za predlaganje javnih potreba u kulturi Općine Bistra za 2023. godinu imaju sljedeće značenje:
· Poziv za predlaganje programa javnih potreba u kulturi: natječajna procedura kojom se potencijalne prijavitelje poziva na prijavu prijedloga programa za sufinanciranje
· prijavitelj: kulturno umjetnička udruga, udruga koja se bavi djelatnostima u kulturi koja je podnijela prijavu po Pozivu
· prijava: obrazac prijavnice zajedno sa svom priloženom popratnom dokumentacijom
· program: cjeloviti umjetnički ili kulturni projekt za koji se potražuje financijska potpora putem Poziva za predlaganje programa javnih potreba u kulturi

· kvalitativno vrednovanje i ocjenjivanje prijava: analiza kvalitete prijavljenog programa i donošenje konačnog vrijednosnog suda koji se iskazuje bodovima
· korisnik: prijavitelj prijedloga programa koji je odabran za financiranje, koji potpisuje ugovor o sufinanciranju i odgovoran je za provedbu programa
· ugovor o sufinanciranju: ugovor sklopljen između Općine i korisnika kojim se utvrđuju maksimalni iznos financijske potpore te drugi financijski i provedbeni uvjeti

Izrazi koji se koriste u dokumentaciji Poziva za predlaganje javnih potreba u kulturi Općine Bistra za 2024. godinu, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

10. KRITERIJI

Prijave će se ocjenjivati temeljem Kriterija i dodjelom odgovarajućeg broja bodova uz svaki kriterij, od 1-5 bodova i to:
	
A. Institucionalna sposobnost prijavitelja

	
Bodovi 

	
	Ocjena
	Raspon

	A.1 Ima li prijavitelj dovoljno iskustva i uspješnosti u provedbi prijavljenog programa/projekta ili sličnih programa/projekata? 
	
	0 - 5

	A.2  Ima li prijavitelj potrebne stručne kapacitete za provođenje planiranih aktivnosti programa/projekta (imaju li odgovarajuće sposobnosti i vještine za njegovo provođenje, te znanja o problemima koji se rješavaju ovim Natječajem)? 
	
	0 - 5

	A. ukupan broj bodova (maksimalan broj bodova 10)
	

	
B. Relevantnost programa/projekta

	
Bodovi 

	
	Ocjena
	Raspon

	B.1  Koliko je projektni prijedlog relevantan u odnosu na ciljeve i prioritetna područja aktivnosti Natječaja (je li program/projekt u skladu s mjerama i aktivnostima u planiranim programima, strategijama i politikama koje su u nadležnosti Općine Bistra)? 
	
	0 - 5

	B.2  Jesu li ciljevi programa/projekta jasno definirani i realno dostižni? 
	
	0 - 5

	B.3  Jesu li aktivnosti programa/projekta jasne, opravdane, razumljive i provedive? 
	
	0 - 5

	B.4  Jesu li rezultati jasno određeni i hoće li aktivnosti dovesti do ostvarivanja rezultata? 
	
	0 - 5

	B.5  Ima li program/projekt jasno definirane korisnike (broj, dob, spol i sl.)? Definira li i u kojoj mjeri program/projekt njihove probleme i potrebe? 
	
	0 - 5

	B.6  Pridonosi li program/projekt i u kojoj mjeri rješavanju problema korisnika (s obzirom na utjecaj programa/projekta na rješavanje problema korisnika i broj izravnih korisnika koje obuhvaća)? 
	
	0 - 5

	B.7  Je li program/projekt u većoj mjeri usmjeren za zadovoljenje potreba građana Općine Bistra? 
	
	0 -5

	B.8  U kojoj mjeri su rezultati programa/projekta održivi? 
	
	0 - 5

	B.9  Planira li prijavitelj osigurati kvalitetnu promociju i vidljivost programa/projekta u javnosti? 
	
	0 - 5

	B.10 Pridonosi li provedba programa/projekta promociji Općine Bistra u zemlji i svijetu? 
	
	0 - 5

	B. ukupan broj bodova (maksimalan broj bodova 50)
	

	
C. Proračun (troškovi) 

	
Bodovi 

	
	Ocjena
	Raspon

	C.1 Jesu li troškovi programa/projekta realni (opravdani i ekonomični) u odnosu na određene rezultate i predviđeno vrijeme trajanja? * 
	
	(0 - 5) x 2

	C.2  Jesu li troškovi programa/projekta usklađeni s planiranim aktivnostima programa/projekta? *[footnoteRef:1] [1: ] 

	
	(0 - 5) x 2

	C. ukupan broj bodova (maksimalan broj bodova 20)
	

	
D. Prednost u financiranju

	
Bodovi 

	
	Ocjena
	Raspon

	D.1  Donosi li program/projekt nove ideje i metode za rješavanje postojećih problema te uspostavlja model koji će moći primijeniti/ponoviti druge organizacije? 
	
	0 - 5

	D.2  Je li prijavitelj za provedbu programa/projekta zatražio ili osigurao dio financijskih sredstava od drugih donatora? 
	
	0 - 5

	D.3  Je li prijavitelj za provedbu programa/projekta osigurao dio financijskih sredstava samofinanciranjem? 
	
	0 - 5

	D.4  Planira li prijavitelj u provedbu aktivnosti uključiti volontere?
	
	0 - 5

	D. ukupan broj bodova (maksimalan broj bodova 20)
	

	
UKUPNO (maksimalan broj bodova 100)
	





Opisna ocjena programa/projekta treba biti sukladna broju bodova iz brojčane ocjene. 
Svaki član Kulturnog vijeća za ocjenjivanje samostalno ocjenjuje pojedine prijave udruga, upisujući ocjenu od 0 do 5 za svako postavljeno pitanje u obrascu za ocjenu te svoja mišljenja o vrijednosti prijavljenih programa/projekata, za svaki pojedinačni program/projekt. 
Kulturno vijeće formira listu rezultata zbrajanjem pojedinačnih bodova ocjenjivača te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je program/projekt ostvario. 
Lista rezultata sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim, a financiranje će ostvariti samo onoliki broj najbolje ocijenjenih prijava čiji zatraženi iznosi zajedno ne premašuju ukupni planirani iznos natječaja.
Program/projekt koji prilikom postupka ocjenjivanja ne ostvari minimalno 60 % ukupnih bodova  neće moći biti financiran kroz ovaj natječaj. 
Za program/projekt koji ostvari 60 i više bodova Kulturno vijeće će Općinskom načelniku u skupnom obrascu ocjene navesti predlaže li se:
·  financiranje u ukupno zatraženom iznosu potpore ili 
·  djelomično financiranje u iznosu koji će se utvrditi u naknadnim pregovorima nadležnog upravnog odjela s prijaviteljem, o stavkama proračuna i aktivnostima u opisnom dijelu prijave koje treba izmijeniti sukladno preporuci Kulturno vijeće u opisnoj ocjeni prijave,
pri čemu će financiranje ostvariti samo onoliki broj najbolje ocijenjenih prijava čiji zatraženi iznosi zajedno ne premašuju ukupni iznos javnog poziva.

